Tarybos Reglamentas (EEB) Nr. 1737/93,
1993 m. birželio 24 d.
dėl susitarimo dėl žuvininkystės ir jūros aplinkos tarp Europos ekonominės bendrijos ir Islandijos Respublikos sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi susitarime pasikeičiant raštais tarp Europos ekonominės bendrijos ir Islandijos Respublikos dėl žuvininkystės, pasirašytoje 1992 m. gegužės 2 d., numatyta kuo skubiau sudaryti susitarimą dėl žuvininkystės, o bet kuriuo atveju - iki 1992 m. gruodžio 31 d.;
kadangi Bendrija ir Islandijos Respublika vedė derybas ir parafavo susitarimą dėl žuvininkystės santykių;
kadangi Bendrija suinteresuota patvirtinti šį susitarimą,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas tarp Europos ekonominės bendrijos ir Islandijos Respublikos Vyriausybės dėl žuvininkystės ir jūros aplinkos.
Susitarimo tekstas pridedamas prie šio reglamento.
2 straipsnis
Tarybos pirmininkui suteikiamas leidimas paskirti įgaliojimus turintį asmenį susitarimui pasikeičiant raštais pasirašyti ir taip įpareigoti Bendriją.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1993 m. birželio 24 d.